आँखों की गुस्ताख़ियाँ

आँखों की गुस्ताख़ियाँ (शाब्दिक अनुवाद: नेत्रों की धृष्टता) एक भारतीय हिन्दी-भाषा की प्रेमकहानी नाट्य चलचित्र है, जिसका निर्माण २०२५ (संवत् २०८२ की वसन्त ऋतु) में हुआ। यह चलचित्र मंसी बागला द्वारा लिखित तथा सन्तोष सिंह द्वारा निर्देशित है। निर्माण मंसी बागला एवं वरुण बागला द्वारा ज़ी स्टूडियोज़ तथा मिनी फ़िल्म्स के बैनर तले किया गया।

यह कथा रस्किन बॉण्ड की लघु कहानी The Eyes Have It पर आधारित है। चलचित्र में विक्रान्त मैस्सी एक दृष्टिहीन संगीतज्ञ की भूमिका में हैं, तथा शनाया कपूर का रंगमंच कलाकार के रूप में अभिनय पदार्पण हुआ है। प्रमुख छायांकन मसूरी, मुम्बई तथा यूरोप में सम्पन्न हुआ। चलचित्र का विमोचन ११ जुलाई २०२५ ई॰ (शुक्रवार, श्रावण कृष्ण द्वितीया, संवत् २०८२) को भारतवर्ष के चलचित्रघरों में हुआ। यह चलचित्र व्यावसायिक दृष्टि से असफल सिद्ध हुआ।

 कथा-सार 
एक दृष्टिहीन संगीतज्ञ (विक्रान्त मैसी) एवं एक रंगमंच कलाकार (शनाया कपूर) हिमालय की यात्रा के दौरान रेलगाड़ी में मिलते हैं। वे अपनी दृष्टिहीनता को प्रकट किए बिना संवाद करते हैं, और स्वर तथा स्पर्श के माध्यम से एक भावनात्मक सम्बन्ध स्थापित करते हैं। कथा उनके सम्बन्ध की प्रगति एवं सामाजिक दृष्टिकोणों के बीच उनके आत्मिक परिवर्तन को दर्शाती है। शारीरिक सीमाओं के बावजूद उनका सम्बन्ध गहराता है। यह आख्यान अनुभूति, मानव-सम्बन्ध, तथा दृष्टि से परे प्रेम जैसे विषयों की सूक्ष्मता से पड़ताल करता है।

 कलाकार 

 विक्रान्त मैसी — जहान बक्शी, एक दृष्टिहीन संगीतज्ञ
 शनाया कपूर — सबा शेरगिल, एक रंगमंच कलाकार
 ज़ैन ख़ान दुर्रानी — अभिनव ग्रोवर
 सानन्द वर्मा — सौखिलाल
 राजेश जैस — सबा के पिता
 विक्रम कोच्छर — प्रशान्त
 भारती शर्मा — नूर
 रह्मत्त रत्तन — तान्या
 शुभम जोशी — स्वागतकर्ता

 सन्दर्भ 

 बाहरी कड़ियाँ 


श्रेणी:2025 की फ़िल्में